Nafarroako Parlamentuko Mahaiak, 2022ko abenduaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, jakiteko ea, Nafarroako 2019-2025 Desgaitasun Plana onetsi zenetik, autonomia-erkidegoaren eskumeneko kultura-, kirol- edo aisialdi-jardueretan desgaitasuna duten pertsonendako berariazko deskontu edo kuota-salbuespenen sistemarik sortu den.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko abenduaren 19an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Nafarroako 2019-2025 Desgaitasun Plana onetsi zenetik, ezarri al da desgaitasuna duten pertsonendako berariazko deskontu edo kuota-salbuespenen sistemarik autonomia-eskumenekoak diren kultura-, kirol- eta aisia-jardueretan?

2.- Nola, zein jardueratarako eta zein ehunekotan?

Iruñean, 2022ko abenduaren 13an

Foru parlamentaria: Jorge Esparza Garrido